Hogyan lehet megszüntetni a balesetbiztosítást?
Attól függ, mihez kapcsolódik.
- ha casco-hoz, akkor be kell tartani a fő biztosítás lemondási határidejét, amely a szerződés évfordulójához igazodik. Amennyiben az autó eladásra kerül, felmondható a casco és akkor a balesetbiztosítás is megszűnik. Forgalomból való kivonás esetén pedig szüneteltetni lehet a casco biztosítást és annak kiegészítő modulját.
- ha életbiztosításhoz, akkor egyszerűen bármikor felmondható a szerződés, elég az erre vonatkozó formanyomtatványt kitölteni és leadni a biztosítónál. Annyi, ha az életbiztosítás nem kockázati, hanem megtakarítással kombinált, akkor a felmondásnál érdemes figyelembe venni a várható pénzügyi következményeket. Ha a futamidő lejárta előtt akarjuk megszüntetni a szolgáltatást, akkor akár komoly veszteséggel is zárhatunk, így érdemes átszámolni a lehetőségeket.